NaiveNeuron/SloPal huggingface dataset:
Laurenčík, Milan, podpredseda NR SR (2020-09-29):
Ďalším prihláseným do rozpravy je pán poslanec Milan Kuriak. Nevidím ho v sále. Stráca poradie. Ďalšia poslan... poslankyňou je pani Romana Tabák, nevidím ju v sále, druhýkrát stráca poradie, definitívne. Ďalším poslancom je pán poslanec Ondrej Dostál, takisto ho nevidím v sále, druhýkrát stráca poradie. Ďalším poslancom je pán poslanec Filip Kuffa, nech sa páči, máte slovo.
Pellegrini, Peter, podpredseda NR SR (2020-06-09):
Pán poslanec Kazda.
Fecko, Martin, poslanec NR SR (2014-07-10):
Ďakujem pekne. Pán minister, ďakujem za odpoveď. Samozrejme, nie ste ubytovacia komisia. Toho som si vedomý. Reagoval som na skutočnosť, že bol vám aj vášmu ministerstvu, aj pánu premiérovi zaslaný list o riešení tejto situácie priamo z Ústavu pamäti národa. Tak chcel som to proste vedieť, aby ste aj národu povedali, akým spôsobom to chcete riešiť. Beriem, že, áno, nedáte na nich dopustiť, ako ste povedali, že, áno, nejako to vyriešite. Tak chcem veriť, že bude aj odpoveď príslušná z vášho rezortu taká, aby Ústav pamäti národa fungoval aj ďalej. Dal som takú istú otázku aj dneska pánu premiérovi, žiaľ, na ňu nevyšlo. Takže viac-menej berte tak to, že je to ako reciprocita toho, čo už vám bolo poslané, a je na to odpoveď. Toľko z mojej strany. Ďakujem.
Glenda, Tibor, poslanec NR SR (2015-11-20):
Ďakujem pekne, vážený pán predseda. V rozprave vystúpil pán poslanec Mihál, nepodal žiadny návrh. Pán predseda, dajte, prosím, hlasovať spoločne o bodoch 1až 4 spoločnej správy s odporúčaním gestorského výboru schváliť.
Jurinová, Erika, podpredsedníčka NR SR (2013-05-16):
Poslanec Bastrnák. (pozn. red.: nesprávne vyslovené ako „Bastrnák“)
Žiga, Peter, podpredseda NR SR (2023-12-19):
Pán poslanec Pročko, evidujem, že pán Kalivoda je proti, aby som to dával všeobecným súhlasom, keď mi to dáte písomne, dám o tom hlasovať pri najbližšom hlasovaní. Ďalšia do rozpravy je pani poslankyňa Cigániková, nie je v sále, prepadá, stráca poradie. Pán poslanec Vančo.
Bugár, Béla, podpredseda NR SR (2018-12-04):
Nech sa páči, prezentujme sa a hlasujme. (Hlasovanie.) Prítomných 146, za 101, zdržalo sa 45 poslancov. Návrh bol schválený. Nech sa páči.
Ďuriš Nicholsonová, Lucia, podpredsedníčka NR SR (2019-06-20):
Nech sa páči, pani poslankyňa Sárközy.
M. Hort, podpredseda NR SR: (2009-02-17):
Teraz otváram možnosť prihlásiť sa k tomuto návrhu zákona do rozpravy ústne. Kolegovia a kolegyne, poprosím o pokoj. Do rozpravy sa ústne prihlásili pán poslanec Ján Slabý, pán poslanec Peter Dubravay, pán poslanec Zsolt Simon. Uzatváram možnosť prihlásiť sa do rozpravy ústne a slovo má poslanec Ján Slabý. Nech sa páči.
Zmajkovičová, Renáta, podpredsedníčka NR SR (2014-01-28):
Faktické poznámky na vystúpenie pána poslanca nie sú, uzatváram možnosť prihlásiť sa, teraz v rozprave vystúpi pán poslanec Simon. Nech sa páči.
B. Bugár, podpredseda NR SR: (2004-02-03):
Takže prerušujem rokovanie o tomto bode programu a zároveň prerušujem rokovanie až do 14.00 hodiny. Budeme pokračovať ďalším vládnym návrhom zákona v druhom čítaní o spotrebnej dani z liehu. Takže prestávka do 14.00 hodiny. (Prerušenie rokovania o 12.02 hodine.) (Pokračovanie rokovania o 14.03 hodine.)
F. Mikloško, poslanec: (2007-05-18):
Ale pre mňa je teraz v tejto chvíli podstatnejšie to, že vy ste vystúpili za HZDS, lebo ste člen, podpredseda HZDS. A vy, HZDS, na čele s pánom Mečiarom nám stále už 15 rokov pripomínate 17. júl 1992, Deklaráciu o zvrchovanosti Slovenska. Dovoľte, aby sme vám ju my začali pripomínať, pretože v tejto chvíli tú deklaráciu zrádzate na čele s pánom Mečiarom. Nechali ste nás vtedy hlasovať po mene, tak aby nás potom na ulici ľudia napádali fyzicky. Hlasujme aj teraz po mene, aby to zostalo v archívoch, televízii a podobne. Proste HZDS na čele s pánom Mečiarom sa vždy správalo a správa utilitárne. Najprv bolo za federáciu a povedalo, že Čechov dokope do federácie. Potom prišla vlna národná, tak bolo národné. A teraz pokojne predá všetko do Bruselu. Vy ste národná strana? Vy ste vlastenecká strana? Veď sa trošku zamyslite, máte snem, diskutujte o tom trošku.
Šeliga, Juraj, podpredseda NR SR (2021-03-18):
Pán podpredseda, prosím, aby ste neodchádzali, lebo ďalšia otázka je od pána poslanca Dostála a pán poslanec sa vás pýta: „Jednou z tém tohto týždňa je, že Slovensko si v uplynulých mesiacoch neuplatnilo nárok na dodávku všetkých vakcín Pfizer/BioNTech, na ktoré malo podľa rozdeľovacieho mechanizmu v rámci Európskej únie nárok vzhľadom na počet obyvateľov. Mohli by ste upokojiť verejnosť a transparentne zverejniť, chronologicky podľa jednotlivých kôl dodávok jednotlivých dodávateľov (nielen Pfizer/BioNTech), na aký počet dávok Slovensko malo nárok a aký nárok si v každom jednom kole uplatnilo (osobitne za každú vakcínu)?“ Nech sa páči.
Hort, Milan, podpredseda NR SR (2010-12-08):
Ďakujem aj vám, pán spravodajca. Otváram rozpravu. Do rozpravy som dostal písomnou formou prihlášku pána poslanca Martina Poliačika, ktorému teraz udeľujem slovo. Po jeho vystúpení a prípadne faktických poznámkach bude možnosť prihlásiť sa do rozpravy ústne. Pán poslanec, nech sa páči.
Šefčík, Marek, poslanec NR SR (2023-03-14):
Ďakujem pekne za slovo. Tak najskôr, Tomáš Lehotský a pani poslankyňa Marcinková, život zachraňujúci úkon. Ja som to spomenul s tou pečeňou, že tam je to jasné, tam je to jasné. Ja tomu rozumiem tak isto, že tam by to bolo jasné. Lenže narážame na tento problém, vy ste povedali, že lekár povie stop, je to zdravotný úkon, ktorý je tam nejaká kontraindikácia, vychádza to z povahy zdravotného úkonu. Lenže napríklad keď nemá dostatok lôžok, dostatok miesta a iné dôvody, to už nie je povaha zdravotníckeho úkonu a to je ten problém, na ktorý my narážame. Katka Hatráková, kolegyňa poslankyňa, ďakujem za doplnenie aj za tú, tie podporné slová. A pán poslanec Sulík, v prvom čítaní aj pani Marcinková povedala, že to prešlo veľkou väčšinou. Ja si pamätám tie rokovania aj o posunutí účinnosti toho zákona. A napriek tomu pani Marcinková to nedodržala a chce to posunúť na skorší termín. Vám neprekáža, veď ja som povedal aj v rozprave, že to chceme podporiť, ten zákon. Ale vám neprekáža, že tam sú problémy, ktoré spôsobia zdravotníctvu, zdravotníckym zariadeniam problém? A keď to opravíme tým pozmeňovákom, tak to chceme podporiť ten zákon. Vám neprekáža, že to, že to bude nevykonateľné v praxi? Vy len chcete dodržať dohody? Veď dobre, v poriadku, dodržme dohody, ale upravme to tým pozmeňovákom, vylepšime to.
Pellegrini, Peter, predseda NR SR (2015-03-17):
(Hlasovanie.) Prítomných 135 poslancov, za hlasovalo 50, proti bolo 16, zdržalo sa 69. Návrh sme neschválili.
B. Bugár, popredseda NR SR: (2002-07-04):
J. Cuper, poslanec: Áno, ďakujem pán predsedajúci. Bol procedurálny návrh, ktorý vyplynul z rozpravy a ktorý predniesol pán poslanec Jasovský ako predkladateľ. Žiada v ňom, aby ste dali hlasovať v tajnom hlasovaní o vyslovení nedôvery predsedovi vlády Slovenskej republiky Mikulášovi Dzurindovi.
A. Belousovová, podpredsedníčka NR SR: (2007-02-06):
S faktickou poznámkou sa na vystúpenie pani poslankyne Košútovej prihlásil pán poslanec Halecký. Uzatváram možnosť prihlásiť sa s faktickými poznámkami. Pán poslanec Halecký, máte slovo.
M. Hort, podpredseda NR SR: (2009-04-29):
A teraz dávam slovo spoločnému spravodajcovi z výboru pre hospodársku politiku poslancovi Petrovi Pelegrinimu, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Pán poslanec, môžete začať.
B. Bugár, podpredseda NR SR: (2002-04-10):
P. Kanis, poslanec: Najskôr na výraz protiústavnosti. Myslel som tým istú takú pojmovú skratku, pretože ten zákon sa uplatňuje na Slovensku cez nadáciu. (Hlasy z pléna.) Tá činnosť je jednoducho protiústavná v tomto zmysle. Čiže to je úplne triviálne, že je v rozpore s medzinárodným právom. Takže, pán poslanec Cuper, to je asi v tomto zmysle. No a čo by som chcel dodať k tomu, čo tu bolo povedané, je, že tento štát je skutočne mladý štát, aj keď to niekto nechce počúvať. A niektoré prípady, ktoré sa stanú, treba riešiť osobitnými zákonmi, kde sa vec rieši expressis verbis. Ja som tu už povedal, že by som bol zástanca skôr zákonov, ktoré sú koncepčné a ktoré majú také vypovedajúce formuly, že sa pod ne vmestia mnohé prípady, ktoré môžu nastať, ale vzhľadom na dôležitosť tejto problematiky, myslím si, je namieste, aj keď je to návrh zákona, ktorý rieši jeden prípad, ale mimoriadne dôležitý.
Šefčík, Marek, poslanec NR SR (2020-12-08):
Ďakujem za slovo. Ja nechcem zdržiavať, len veľmi krátko. Pán minister hovoril, o čom je ten zákon, a len ako člen výboru pre zdravotníctvo chcem povedať, že málokedy nastane taká zhoda, ale teraz nastala a pani predsedníčka, ktorá je aj prítomná, mi to potvrdí, že tento zákon podporili všetci členovia zdravotníckeho výboru vrátane opozície. Tak len to som chcel povedať, že tu by nemal byť žiaden problém. Ďakujem.
Grendel, Gábor, poslanec NR SR (2024-05-09):
Ďakujem za slovo, pán predsedajúci. Pani ministerka, nedalo sa prehliadnuť, že ste šetrili vo svojom vystúpení stranu SaS, povedali ste, že vás chcú odvolať strany KDH, PS a hnutie SLOVENSKO, ale pán poslanec Szalay veľmi jasne vo vystúpení v rozprave povedal, že za vaše odvolanie budú hlasovať aj poslanci z klubu SaS. Sme na konci tejto mimoriadnej schôdzi a ak k vášmu odvolávaniu nevystúpil od koaličných partnerov ani jeden minister v rozprave, ani jeden poslanec v rozprave od koaličných partnerov, nie straníckych kolegov, od koaličných partnerov, zo SMER-u a z SNS nevystúpil ani jeden minister, ani jeden poslanec v rozprave. Dostali ste tri podporné faktické poznámky od koaličných partnerov v rozsahu šiestich minút od dvoch poslancov zo strany SMER, od SNS nula. Čiže po tých šiestich hodinách je zjavné, že vás nielenže chce odvolať KDH, Progresívne Slovensko, hnutie SLOVENSKO a SaS, aleže nemáte ani plnú podporu vašich koaličných partnerov, pretože takto podpora koaličných partnerov naozaj nevyzerá.
Heger, Eduard, poslanec NR SR (2016-10-14):
Ďakujem pekne. Ja len práve tá posledná veta, ktorá zaznela, ma veľmi zaujala, že, a som rád, že tu bola vznesená, že naozaj, že čo z týchto peňazí pocítili práve konzumenti tej služby, pretože myslím, že toto je také, dobrá filozofia, že peniaze, ktoré sa vyberú práve od určitej skupiny ľudí, by mali oni pocítiť nejaký nárast služieb. Takže som vďačný, že to tu takto tiež bolo vznesené. Vďaka.
Brixi, Otto, poslanec NR SR (2012-09-12):
Pán predseda, prosím, dajte hlasovať o tom, že Národná rada Slovenskej republiky v súlade s vaším rozhodnutím prideľuje predložený vládny návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre ľudské práva a národnostné menšiny. Ďalej aby za gestorský výbor určila Ústavnoprávny výbor Národnej rady Slovenskej republiky s tým, že určené výbory vládny návrh zákona prerokujú v druhom čítaní do 30 dní a gestorský výbor do 32 dní od prerokovania návrhu zákona v Národnej rade v prvom čítaní.
Hrnčiar, Andrej, podpredseda NR SR (2016-06-22):
Prosím, prezentujme sa a hlasujme. (Hlasovanie.) Prítomných 137, za 24, proti 15, zdržalo sa 98. Konštatujem, že tento návrh zákona nebol schválený a nebudeme pokračovať v rokovaní o návrhu zákona. Teraz prosím určeného spravodajcu z ústavnoprávneho výboru poslanca Alojza Baránika, aby uviedol hlasovanie v prvom čítaní o návrhu skupiny poslancov na vydanie ústavného zákona, ktorým sa mení a dopĺňa ústava (tlač 146), bod 26 schváleného programu. Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 146.)
V. Veteška, podpredseda NR SR: (2004-12-02):
Pokračujte, pán Čaplovič.
Laurenčík, Milan, podpredseda NR SR (2020-11-03):
Ďakujem, prosím, zaujmite miesto pre navrhovateľov. Teraz dávam slovo spravodajkyni, ktorú určil navrhnutý gestorský výbor pre sociálne veci pani poslankyni Lucii Drábikovej. Nech sa páči, máte slovo.
Baránik, Alojz, poslanec NR SR (2018-09-14):
Ďakujem pekne. Pani podpredsedníčka, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 32 dní od jeho prerokovania v Národnej rade v prvom čítaní. Zo znenia návrhu zákona je zrejmý účel. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia ako gestorského výboru a lehoty na prerokovanie návrhu zákona v gestorskom výbore v zmysle uvedeného rozhodnutia predsedu Národnej rady. Pani podpredsedníčka, prosím, otvorte všeobecnú rozpravu.
Sopko, Miroslav, poslanec NR SR (2016-11-30):
Ďakujem za slovo, pani predsedajúca. Vážený pán poslanec Číž, ako v úvode poviem len toľko, že myslím si, že nebude fér, ak práve vy nebudete mať možnosť vystupovať viac, ako je tých 20 minút, pretože vaše vystúpenia, čo ja si pamätám a čo ich sledujem, naozaj sú vždy plné informácií, z ktorých sa dá čerpať. Dá sa o nich polemizovať, ale naozaj sú to vystúpenia na úrovni. A čakal som v napätí, že sa dočkám možno odpovede na váš názor, konkrétne aj v článku I v 6 bode § 27 ods. 7 rokovacieho poriadku, ktorý sa týka formy vystupovania poslanca, kde je to známe zakázanie prezentácií, či už obrazových, zvukových, alebo zvukovo-obrazových. Aký je váš na to názor, pretože ja si myslím, a stotožňujem sa s odôvodnením pána prezidenta, že naozaj potrebujeme v krajine, aby nám stúpala úroveň digitálnej gramotnosti. A my poslanci by sme mali využívať všetky možnosti, ktorým týmto prostriedkom prezentujeme, aby tá digitálna gramotnosť naozaj rezonovala v našich vystúpeniach. A tiež nerozumiem trošku tej rovnováhe toho všetkého. Na jednej strane ideme obmedzovať dĺžku času, na druhej strane bránime poslancom, aby využili možnosť ukázať určitú informáciu a tým reálne mohli hovoriť kratšie, pretože toto je podľa mňa nerovnováha. Myslím si, že mali by sme, a mrzí ma, že pri konkrétnych rokovaniach nebol prijatý pozmeňovací návrh klubu SaS, ktorý chcel vylúčiť práve toto ustanovenie, a mrzí ma to o to viac, že túto vec musíme rozvíjať.
P. Hrušovský, podpredseda NR SR: (2001-10-18):
Nech sa páči, pani poslankyňa Keltošová. O. Keltošová, poslankyňa: Ďakujem za slovo, pán predsedajúci. Využijem vystúpenie pána poslanca Faiča, aby som ho ešte doplnila - zopár otázok aj pre pána ministra - nadviažem na jeho otázky. Pán minister, v § 6 národný plán sa hovorí, že: „Národný plán po odporúčaní národného monitorovacieho výboru na návrh ministerstva schvaľuje vláda“. Podľa mňa takýto národný plán musí mať aj finančné vyjadrenie, aj určenie termínov, aj zodpovednosti. Toto tu chýba. Ďalej, regionálny operačný plán znova po odporúčaní regionálneho monito-rovacieho úradu, Národného monitorovacieho úradu na návrh minister-stva schvaľuje vláda. Znovu sa pýtam, finančné vyjadrenie, termíny, zodpovedný sektorový operačný plán, počet a zameranie sektorových operačných plánov určí vláda. Ďalej sa pýtam, ako ste mysleli, že doplnkovým zdrojom financovania podpory regionálneho rozvoja môžu byť prostriedky z fondov Európskej únie. Môžu byť, budú? Čiže je tu viacero nejasností. Na záver ešte jednu otázku, pýtam sa, prečo ste zaviedli ďalší inštitút ako medzistupeň alebo medzikanál pri rozdeľovaní finančných prostriedkov zo zdrojov Európskej únie v § 14 Implementačná agentúra pre regionálny rozvoj. Nie je tých medzistupňov už priveľa? Ďakujem.
Zmajkovičová, Renáta, podpredsedníčka NR SR (2014-04-03):
Pán poslanec Gál.
Šeliga, Juraj, podpredseda NR SR (2020-04-22):
Pán poslanec Žiga.
Laššáková, Jana, podpredsedníčka NR SR (2014-06-25):
Vyhlasujem rozpravu za skončenú. Ďalšími bodmi programu by mali byť body 21, 22, 23, 24, kde je zlúčená rozprava. Pán poslanec Hlina dal procedurálny návrh, aby sme nerokovali o týchto správach, pretože tu nie je minister zahraničných vecí. Je všeobecný súhlas, aby sme to preložili? Takže nech sa páči, budeme hlasovať, keďže nie je všeobecný súhlas, o tom, či budeme rokovať o týchto správach tak, ako sú zaradené v programe. Prezentujme sa a hlasujeme. (Reakcia z pléna.) O vašom procedurálnom návrhu. (Reakcia z pléna.) Nie, aby sme nerokovali dneska, ale rokovali až vtedy, keď bude pán minister prítomný. (Hlasovanie.) Národná rada nie je uznášaniaschopná, takže ideme pokračovať tak, ako to máme v programe. Poprosím vás, pán minister, aby ste uviedli všetky body. (Rokovanie o Správe o plnení úloh zahraničnej a európskej politiky Slovenskej republiky v roku 2013 , tlač 885; a o Výročnej správe o členstve Slovenskej republiky v Európskej únii – hodnotenie a aktuálne priority vyplývajúce z Legislatívneho a pracovného programu Európskej komisie, tlač 956; a o Hodnotiacej správe o 10 rokoch členstva Slovenskej republiky v Európskej únii , tlač 1024.)
M. Záhumenský, poslanec: (2007-11-29):
Keď nemáte argumenty, uchyľujete sa k táraniu. Tárate nezmysly a ja chcem povedať, že práve veľké podniky na Slovensku umožňujú prežiť to vaše likvidovanie poľnohospodárstva. Keby sme tu mali malé podniky, ktoré tu boli kedysi pred päťdesiatymi rokmi, tak dnes by už pri vašej podpore neexistovali žiadne podniky. Museli by sme ísť na podporu Rakúska, Švajčiarska a podobných krajín. Ale len z 0,9 % sme schopní vlastne slovenským farmárom pomôcť, z rozpočtu pomôcť na to, aby boli schopní čerpať veľké zdroje, 18 miliárd, viac ako 18 miliárd z európskych zdrojov do investícií, aby sa mohli nadýchnuť, aby mohli tie prostriedky využiť, lebo ak ich nevyužijeme, tak stratíme definitívne schopnosť konkurovať Európskej únii. Ja by som sa spýtal možno vás, počúvam, ako ste bačovali v Ružinove ako starosta, ľudia majú vás tam plné zuby a tak to aj dopadlo vlastne s vami vo voľbách, keď ste sa znovu uchádzali o primátorovanie, a jasne povedali, čo si myslia o vašom bačovaní v Ružinove. Ďakujem.
Laššáková, Jana, podpredsedníčka NR SR (2012-08-08):
Reakcia na faktické poznámky, pán poslanec Mihál. Nech sa páči.
Marcinková, Vladimíra, poslankyňa NR SR (2023-12-13):
Ďakujem pekne kolegom, ktorí sa vyjadrili. Mrzí ma, že sa k tomu nenašiel nikto z opozície, kto by túto situáciu okomentoval. Očakávala som to. Ja naozaj si potrpím na tom, aby sme dodržiavali zásady jednak nejakej parlamentnej praxe, ktorá tu je, a takisto rokovacieho poriadku. Ja si myslím, že sme slušní ľudia, že dokážeme si vychádzať v ústrety. Nájdime spôsob, ako toto nerobiť jeden druhému, pretože je to cesta do pekla a my tu budeme štyri roky na seba všetci pozerať, spoločne fungovať, spoločne nesúhlasiť a všetko sa dá robiť aj slušne. A všetko sa dá robiť aj tak, aby sme svoje práva mali v plnej šírke a plnom obsahu tak, ako nám prináležia. Táto situácia, ktorá sa stala dnes ráno, je podľa mňa veľmi, veľmi zlou vizitkou novej vládnej koalície. A rovnako aj to, že tú veľkú časť rozpravy vlastne nikto nesedí, nikto sa nevyjadruje a nikto nemá záujem hájiť vlastne vaše farby, vašu koalíciu a zastávať si návrhy ministrov. To je niečo tak absurdné, že ani neviem na to, na to nájsť ďalšie slová. A všetka česť pánovi ministrovi financií, že včera tu s nami zvádzal poctivú diskusiu. Naozaj, odpovedal na naše výhrady, otázky. Dnes tu znova poctivo sedí, znovu. Tak to má byť. Toto, ja mu za to ďakujem, ale v skutočnosti je to jeho práca a tak to má byť. Takže tu treba povedať, že aj ostatní by si mali začať plniť svoje povinnosti a pristupovať k tomu rovnako, v šírke svojich povinností. Ďakujem. (Potlesk.)
Bugár, Béla, podpredseda NR SR (2018-03-26):
Ako posledný v rozprave vystúpi pán poslanec Bublavý. (Reakcia z pléna.) Pán poslanec Matovič, zavčasu treba, ale nech sa páči, môžte reagovať. A potom pán poslanec Marček.
Šeliga, Juraj, podpredseda NR SR (2020-12-02):
Pán poslanec Podmanický, nech sa páči.
Bagačka, Michal, poslanec NR SR (2013-02-13):
Ďakujem pekne za slovo. Vážená pani podpredsedníčka, dámy a páni, pán minister, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (tlač 392), v druhom čítaní. Výbor Národnej rady pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (tlač 392), podáva Národnej rade podľa § 79 ods. 1 zákona Národnej rady č. 350/1996 Z. z. o rokovacom poriadku Národnej rady v znení neskorších predpisov spoločnú správu výborov Národnej rady Slovenskej republiky. Národná rada uznesením z 12. februára 2013 č. 467 pridelila predmetný návrh zákona na prerokovanie týmto výborom: Ústavnoprávnemu výboru Národnej rady a Výboru Národnej rady pre hospodárske záležitosti. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady uznesením z 12. februára 2013 č. 169 a Výbor Národnej rady pre hospodárske záležitosti uznesením z 12. februára 2013 č. 114. Z uznesenia Výboru Národnej rady pre hospodárske záležitosti pod bodom III tejto správy vyplývajú pozmeňujúce a doplňujúce návrhy, ktoré Výbor Národnej rady pre hospodárske záležitosti ako gestorský výbor odporúča schváliť. Gestorský výbor odporúča hlasovať o pozmeňujúcich a doplňujúcich návrhoch nasledovne: o bodoch 1, 2 a 3 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade vládny návrh zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, schváliť. Spoločná správa výborov Národnej rady o výsledku prerokovania návrhu zákona v druhom čítaní bola schválená uznesením z 12. februára 2013 č. 115. Týmto uznesením výbor zároveň poveril mňa, aby som na schôdzi Národnej rady Slovenskej republiky predniesol spoločnú správu o výsledku prerokovania návrhu vo výboroch Národnej rady Slovenskej republiky. Pani predsedajúca, otvorte rozpravu.
Pellegrini, Peter, podpredseda NR SR (2020-05-13):
Ďakujem pekne, pán minister. Dávam teraz slovo spoločnému spravodajcovi z výboru pre obranu a bezpečnosť, predsedovi tohto výboru, pánovi poslancovi Jurajovi Krúpovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Pčolinský, Peter, podpredseda NR SR (2022-11-10):
Ďakujem pekne. Prerušujem rokovanie o tomto bode programu. A zvolávam na sedemnástu poslanecké grémium. Poslanci, vy, prosím, zotrvajte, budeme o sedemnástej hlasovať hneď, ako skončí grémium. Ďakujem. (Zasadnutie poslaneckého grémia.)
V. Veteška, podpredseda NR SR: (2004-09-22):
V rokovaní budeme pokračovať druhým a tretím čítaním návrhu na vyslovenie súhlasu Národnej rady Slovenskej republiky s pristúpením Slovenskej republiky k Dohovoru o účasti cudzincov vo verejnom živote na miestnej úrovni . Návrh vlády ste dostali ako tlač 773, spoločnú správu výborov máte ako tlač 773a. Návrh vlády odôvodní minister vnútra Slovenskej republiky pán Vladimír Palko. Prosím, pán minister, keby ste sa ujali slova. A zároveň pána Škodu ako spravodajcu prosím, aby sa pripravil následne k vystúpeniu. Nech sa páči, pán minister.
Záhumenský, Marian, poslanec NR SR (2014-01-30):
Ďakujem pekne, pani podpredsedníčka. Pán predseda, chcem ti veľmi pekne poďakovať za to, že si odhalil pravú tvár poslanca Simona. Po ňom skutočne zostala spálená zem v tom najcitlivejšom sektore, ako je poľnohospodárstvo a vidiek. A, ctené kolegyne, kolegovia z opozície, to nie je hodnotenie strany SMER. Ale jeho bývalí kolegovia z SMK povedali, že napáchal viac škody ako druhá svetová vojna. To znamená, že tento človek skutočne by mal zvážiť akúkoľvek kritiku či už vo vzťahu k poľnohospodárstvu alebo k akejkoľvek inej téme. A byť ním, tak ani tak nevystupujem. No a chcem poďakovať, pán predseda, aj za tie tri odkazy, plne sa s nimi stotožňujem. Ďakujem pekne. (Potlesk.)
Grendel, Gábor, podpredseda NR SR (2022-03-16):
(Zaznenie gongu.) S reakciou na faktickú poznámku, pani poslankyňa Jana Bittó Cigániková.
Pročko, Jozef, poslanec NR SR (2024-06-26):
Teraz ste videli divadlo, ktoré tu predviedol jeden mladý človek, ale nebudem k nemu reagovať, pretože budem reagovať na vás, pán Baška. Môj názor je, pán Baška, že naozaj župan by nemal sedieť na dvoch stoličkách a vy to predvádzate naozaj veľmi dôkladne, pretože nie ste tu a prichádzate len v takýchto situáciách. Pán Baška, povedali ste v úvode, že nás nezaujíma to, aký dôvod uviedol Šipoš. Uvedomujete si, čo ste povedali? Vás nezaujíma dôvod? Vás nezaujíma to, že chcel chrániť verejné financie? Vás to nezaujíma. Viete, čo vás zaujíma? Že Šipoš si dovolil, dovolil váš skrátený legislatívny zákon, ktorý dal Dankovi sto miliónov, čo sto, dvesto miliónov, tak toto si Šipoš dovolil. Pán Baška, buďte rovný chlap a to, čo ste povedali, že Šipoš urobil, tak dajte návrh na odvolanie Huliaka, ktorý toto robí desaťnásobne viac, ktorý nedáva možnosť vystúpiť v rozprave. Viete, vy ste tu rozprávali, že ste mali výbory, len ste nemohli ich mať zastúpené. No mohli ste ich mať zastúpené, my sme vám dopredu povedali, že kto, prosím vás, nedávajte tam Kotlebu, nedávajte tam Blahu, ale vy ste tam naschvál robili. Tie výbory boli takisto vaše, takisto stále boli vaše. Pán Baška, celé vaše vystúpenie naozaj bolo len a len o tom, len a len o tom, ako presvedčiť Slovákov, že odvolanie Šipoša je na základe toho, že porušil rokovací poriadok. No neporušil, páve naopak, Šipoš robí všetko pre to, aby tento štát neprišiel o peniaze, o peniaze, ktoré ste vy dali, dali Dankovi. A toto je ten dôvod. Vy potrebujete takých ľudí potrestať, zastrašiť, vy potrebujete ľudí strašiť, ako teraz to predviedol tuná, že naše vystúpenia spôsobujú zle. No vy tu národ bičujete, vy tu národ ničíte takýmto spôsobom.
Danko, Andrej, predseda NR SR (2018-03-13):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce niekto prihlásiť do rozpravy ústne. Nie. Uzatváram možnosť prihlásenia do rozpravy ústne, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Ďakujem. Chce sa vyjadriť spravodajca? Nie. Ďakujem. Prerušujem rokovanie o tomtom bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 251/2012 Z. z. o energetike a o zmena doplnení niektorých zákonov v znení neskorších predpisov . Vládny návrh zákona má parlamentnú tlač 867, návrh na jeho pridelenie na prerokovanie výborom je v rozhodnutí č. 901. Prosím ministra hospodárstva Slovenskej republiky Petra Žigu, pričom mám avizované, že bude zastúpený ministrom zdravotníctva pánom Druckerom, aby vládny návrh zákona uviedol, nech sa páči.
Duchoň, Daniel, poslanec NR SR (2015-11-20):
Ďakujem pekne. Vážený pán predseda Národnej rady Slovenskej republiky, vážení členovia vlády Slovenskej republiky, vážené panie kolegyne, páni poslanci, k vládnemu návrhu zákona o štátnom rozpočte na rok 2016 a návrhu verejnej správy na roky 2016 až 2018 v rozprave vystúpilo trinásť písomne a dvanásť ústne prihlásených poslancov a v záverečnom slove vystúpil aj podpredseda vlády a minister financií Peter Kažimír. V rozprave bolo podaných 5 pozmeňujúcich a doplňujúcich návrhov. K dispozícii máme spoločnú správu 1700a, ktorá obsahuje pozmeňujúce a doplňujúce návrhy z rokovania výborov a požiadavku na vládu Slovenskej republiky. Dovolím si vás informovať, že o návrhu pani poslankyne Ritomskej nebudeme hlasovať, nakoľko nespĺňa náležitosti v zmysle rokovacieho poriadku Národnej rady Slovenskej republiky. Návrhy obsiahnuté v časti V spoločnej správy sú obsiahnuté v návrhu uznesenia č. 2, o ktorom budeme hlasovať na záver. Teraz môžeme pristúpiť k hlasovaniu o pozmeňujúcich návrhoch zo spoločnej správy. Pán predseda, dajte, prosím, hlasovať o pozmeňujúcich návrhoch 1 až 4 v časti III spoločnej správy s návrhom gestorského výboru schváliť.
Hort, Milan, podpredseda NR SR (2010-10-13):
Ďakujem. Teraz prosím spravodajcu, ktorého určil navrhnutý gestorský výbor, pre financie, rozpočet, pána poslanca Ivana Štefanca, aby uviedol úvodnú spravodajskú informáciu. Nech sa páči.
Gašpar, Tibor, poslanec NR SR (2024-02-08):
Budeme hlasovať o bode 262 druhého pozmeňujúceho návrhu poslanca Galka.
Kollár, Boris, predseda NR SR (2022-12-08):
Budeme pokračovať. (Reakcie z pléna.) Áno. Pán poslanec Kuriak. Nech sa páči. Áno, pokračujeme ďalej. Máme ešte desať minút, to stihneme. (Reakcie z pléna.) Á, pardon, do jednej, hej, ja mám desať minút, tak (povedané so smiechom), ja mám desať. Nech sa páči, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov , tlač 1289.)
Viskupič, Jozef, poslanec NR SR (2013-05-24):
Ďakujem. Tiež si myslím, že plytvať zrovna tvojím, Jozef, odborným potenciálom v záujme nejakej úzkej, možno politickej ješitnosti nemá význam, a SMER, druhá vláda SMER Roberta Fica nejakým spôsobom naznačila, kade vedie cesta. Takže možnože tade, tade cesta vedie, ak pri tvojich návrhoch zákonov prebehne nejaká debata na úrovni vládnych poslancov a tým pádom sa chcú pridať k nejakým zmenám. Myslím si, že tadeto, ak nám ide teda o občanov, vedie cesta. Ale zaujala ma iná, iná skutočnosť, ktorú som ja trošička naznačil pri debate o odbornom školstve a pri včerajšej správe ministra Čaploviča. Trápi nás to úplne rovnako, keďže som z Trnavy, a pri PSA-čku nemám presne ten údaj, či sú to kuchári a čašníci, ale tiež si myslím, že debata o odbornom školstve ako takom ako keby nekopírovala realitu, lebo plačeme tu nad tým, že zaniká odborné školstvo, ale vieme, že existujú priamo kurzy, kedy stačí mať maturitu z akéhokoľvek odboru a akadémie vzdelávania alebo podobné nejaké organizácie poskytujú v dvoch trojmesačných kurzoch nejaké, nejakú formu výučného listu, ktorá potom nadväzuje aj na či už praxou potvrdené ako keby náhrady výučných listov. Ja si len myslím, v tejto oblasti, že by bolo treba toto nejakým spôsobom podchytiť, pretože ja poznám aj iné oblasti, kde dokonca s vysokoškolským titulom sa rekvalifikujú v rámci nejakého podniku a robia činnosť, ktorá predtým smerovala alebo bola z odborného... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-09-28):
Teraz dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, poslankyni Magde Košútovej. Nech sa páči, pani poslankyňa.
Ďuriš Nicholsonová, Lucia, podpredsedníčka NR SR (2018-06-14):
Opäť dávam slovo pani poslankyni Bašistovej, predsedníčke sociálneho výboru, aby predniesla spravodajskú informáciu k tomuto bodu.
Mesterová, Zuzana, poslankyňa NR SR (2024-01-25):
Ďakujem pene za slovo, pán predsedajúci, a ďakujem aj poslankyni Jurík za veľmi odborný a vecný príspevok. Ja sa pridám k poslednej tvojej vete pri tejto nominácii, aj ja teda chcem zaželať veľa šťastia vládnej koalícii. No, rozmýšľam, že ako uchopiť tú moju emóciu z toho, čo sa tu dnes udialo nielen ako po obsahovej stránke, ale aj po tej formálnej, aby som akože našla presne tú mieru... neviem, neviem to uchopiť po tom celonočnom rokovaní, takže asi len skúsim opäť vecne zhrnúť to, čo už tu zaznievalo. Jedna vec je, že týmto návrhom zákona budú, nebudú potrestaní páchatelia trestnej činnosti, čo dosť degraduje aj morálku verejnosti, lebo tak ako očakávate, že za nejaké škodlivé správanie, ktoré nie je prospešné pre verejnosť, lebo tak sme si ich zadefinovali v rámci trestných činov, príde primeraný trest a primeraná náprava, lebo ten je aj výchovný, nielen sankčný. Čiže ono dosť bude degradovať tá verejná morálka toho, že čo je správne a čo nie je správne. Plus keď akože vidíme, a to pán Gašpar opäť správne včera potvrdil, že akého úzkeho kruhu ľudí sa to týka, tak ako opäť občan alebo občianka tejto krajiny môže len s frustráciou sa pozerať na to, že začíname si tu byť opäť rovní a rovnejší. A to všetko sú tie dôvody, ktoré v podstate, to sú možno ešte horšie dôvody ako to, že tu bude ľahké páchať trestnú činnosť a korupčnú a neviem akú, lebo tí ľudia tu budú nešťastní a ešte budú, ešte sa budú báť aj chodiť po ulici a ešte možno bude ohrozený ich majetok, a to je veľmi smutné. Ďakujem.
P. Hrušovský, predseda NR SR: (2003-12-12):
(Hlasovanie.) 141 prítomných, 95 za návrh, 3 proti, 42 sa zdržalo, 1 nehlasoval. Návrh sme schválili. Ďakujem pánovi poslancovi Hurbanovi. Tým sme odhlasovali posledný návrh, ktorý sme prerokúvali v prvom čítaní, a boli všetky uvedené. Teraz poprosím pána poslanca Horvátha, aby z poverenia gestorského výboru uvádzal hlasovanie k návrhu skupiny poslancov na vydanie zákona, ktorým sa mení a dopĺňa zákon o úprave vlastníckych vzťahov k pôde a inému poľnohospodárskemu majetku . Prosím pani poslankyňu Navrátilovú, pardon, pani poslankyňu Lukáčovú... (Reakcie z pléna.) Nekričte! (Smiech v sále.) Tkáčovú, aby zaujala miesto pre navrhovateľov, a pána poslanca o návrhy na hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov a zákon Slovenskej národnej rady č. 138/1991 Zb. o majetku obcí v znení neskorších predpisov , tlač 425.)
Suja, Miroslav poslanec NR SR (2023-03-22):
Pán predseda, prosím, dajte hlasovať o tom, že zákon posúvame do druhého čítania.
Laššáková, Jana, podpredsedníčka NR SR (2014-09-17):
Nech sa páči, pán poslanec Beblavý, máte slovo.
Ďuriš Nicholsonová, Lucia, podpredsedníčka NR SR (2017-04-05):
Ďakujem pekne pani poslankyni Simone Petrík za uvedenie predmetného návrhu zákona. A teraz dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, pánovi poslancovi Ľudovítovi Gogovi, aby predniesol spravodajskú informáciu.
Hrnčiar, Andrej, podpredseda NR SR (2019-10-22):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa prihlásili dvaja páni poslanci. Ako prvý pán poslanec Sopko, ako druhý pán poslanec Kresák. O slovo požiadal navrhovateľ. Nech sa páči.
Blanár, Juraj, podpredseda NR SR (2022-10-20):
Ďakujem, pán spravodajca. Otváram všeobecnú rozpravu. Písomnú prihlášku som neobdržal. Dávam možnosť sa prihlásiť ústne do rozpravy. Konštatujem, že nikto sa nehlási do rozpravy, preto vyhlasujem všeobecnú rozpravu za uzavretú a prerušujem rokovanie o tomto bode programu. Zároveň informujem, že budeme o ňom hlasovať budúci štvrtok o jedenástej hodine. Vážené pani poslankyne, páni poslanci, zároveň uzatváram dnešný rokovací deň. Budeme pokračovať zajtra o deviatej hodine. Prajem vám všetkým pekný večer a ďakujem za spoluprácu. (Prerušenie rokovania o 19.00 hodine.)
P. Minárik, poslanec: (2006-02-01):
Dámy a páni, týmto návrhom chcem riešiť problém, problém, ktorý vždy vyvstane navonok, keď niektorý z poslancov má exces a vybočí, ale hlavne problém, ktorý je naozaj reálny, reálny v tom, že automobil v rukách opitého človeka je neovládateľnou, nebezpečnou vecou, priam zbraňou. Problém, ktorý sa nedá vyriešiť inak, len zmenou, zmenou ústavy. Jeden z dvoch najcitlivejších problémov možno pre nás poslancov, pretože riešime problém, ktorý sa asi ťažko dá riešiť ináč ako zákonom. Tie dva problémy, pardon, sú naše platy, platové náhrady a imunita. Problém preto pre nás taký citlivý, lebo ťažko sa dá riešiť inak ako zákonom, respektíve ústavou a to nemôžeme prijímať nikto iný, len my a verejnosť nám ťažko uverí, že pri riešení týchto problémov sa dokážeme plne odosobniť a riešime problém výkony mandátu, nie naše osobné záležitosti. Imunita je možno ešte citlivejší problém ako platové náhrady, pretože priamo sa dotýka výkonu mandátu a ja si uvedomujem, že je to primárne, aj keď nie výlučne záležitosť, ktorá je potrebná pre opozíciu. Opozícia však žiadne riešenie nenavrhla ani po tom poslednom incidente, ktorý sa stal, takže som cítil potrebu, aby som s nejakým návrhom prišiel s mojimi kolegami z koalície. Musíme s tým niečo urobiť. Jednoducho preto, lebo sľuby sa plniť musia, aj keď nevieme dosiahnuť ideálne riešenie a pre mňa ideálne riešenie je vyjadrené zhruba v tom návrhu, ktorý predkladal, alebo sa snažil predložiť pán minister Lipšic, a keď taký návrh do snemovne príde, ja taký návrh podporím. Tým chcem okrem iného povedať to, že ak sú pochybnosti o tom, či chcem týmto návrhom imunitu rozšíriť, tak tým mojím hlasovaním, potom vôbec, aj tento problém bude zmazaný. Dámy a páni, ak tu vystupujú predkladatelia, tak zvyčajne na záver prosia o podporu pre daný návrh. Ja cítim, že som si predložením tohto návrhu svoju povinnosť splnil a to nechcem hovoriť, aby to vyzeralo alibisticky, ale priamo vás nežiadam, je to naozaj na vás, aby ste o tomto návrhu rozhodli slobodne.
Blanár, Juraj, podpredseda NR SR (2023-02-08):
Ďakujem, pani spravodajkyňa. Prerušujem rokovanie o tomto bode programu. Ďakujem pani spravodajkyni za spoluprácu. Pána poslanca Fecka by som poprosil, aby zotrval ešte na tom mieste, pretože bude predkladať v prvom čítaní návrh poslanca Martina Fecka na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov. Je to pod parlamentnou tlačou 1383, návrh na pridelenie výborom pod číslom 1452. Udeľujem slovo pánovi poslancovi Martinovi Feckovi, aby tento návrh uviedol v pléne. (Rokovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov , tlač 1383.)
Zmajkovičová, Renáta, podpredsedníčka NR SR (2013-06-04):
S reakciou pán poslanec Viskupič.
Šimečka, Michal, podpredseda NR SR (2024-02-16):
Ďakujem veľmi pekne a dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Dostálovi. Nech sa páči.
Figeľ, Ján, podpredseda NR SR (2015-11-27):
Na vystúpenie pána poslanca Mikloška sú dve faktické poznámky. Nech sa páči, Janka Šípošová.
P. Hrušovský, podpredseda NR SR: (2001-12-06):
M. Mesiarik, poslanec: Ďakujem. S darčekom som skutočne spokojný aj ja, pretože sa rád lyžujem. Nemám ďalšiu otázku, len všetko najlepšie k vašim meninám.
P. Hrušovský, predseda NR SR: (2003-09-24):
Pán poslanec, na 16.50 hodinu. (Prerušenie rokovania o 16.42 hodine.) (Pokračovanie rokovania o 17.47 hodine.)
A. Belousovová, podpredsedníčka NR SR: (2008-11-28):
Otváram všeobecnú rozpravu. Do rozpravy som nedostala žiadnu písomnú prihlášku, pýtam sa, či sa chce niekto prihlásiť do rozpravy ústne. Ústne sa do rozpravy neprihlásil nikto. Uzatváram možnosť podania ústnych prihlášok do rozpravy. Vyhlasujem všeobecnú rozpravu za skončenú. A prerušujem rokovanie o tomto bode programu. Ďalej budeme pokračovať druhým čítaním o vládnom návrhu zákona, ktorým sa dopĺňa zákon č. 99/1963 Zb. Občiansky súdny poriadok v znení neskorších predpisov , ktorý prerokúvame v skrátenom legislatívnom konaní. Vládny návrh zákona ste dostali pred prvým čítaním ako tlač 865 a správu ústavnoprávneho výboru máte ako tlač 865a. Keďže tu nemáme pána ministra vnútra, ktorý je predkladateľom vládneho návrhu zákona, vyhlasujem desaťminútovú prestávku. (Hlasy v sále.) V poriadku, pán minister je už tu. Teda uviedla som vládny návrh zákona, ktorým sa dopĺňa zákon č. 99/1963 Zb. Občiansky súdny poriadok, a teraz dávam slovo pánovi podpredsedovi vlády a ministrovi vnútra Slovenskej republiky pánovi Robertovi Kaliňákovi, aby vládny návrh zákona odôvodnil. Nech sa páči, pán minister.
Bugár, Béla, podpredseda NR SR (2016-09-14):
Na vystúpenie pána poslanca s faktickou pán poslanec Dostál. Nech sa páči, máte slovo.
Kollár, Boris, predseda NR SR (2022-11-09):
Prosím, prezentujme sa a hlasujme. (Hlasovanie.) Prítomných 131 poslancov, za 121, proti 1, zdržalo sa 8, nehlasoval 1. Uvedený návrh sme schválili.
Droba, Juraj, poslanec NR SR (2016-04-28):
Otázka bola, že či sa cítim uspokojený odpoveďou, alebo nie. Nie, v poriadku, O. K., beriem na vedomie. Ďakujem veľmi pekne. Čakal som konkrétny termín, kedy by to malo začať fungovať, ale ak nie ste v stave ho ešte komunikovať, tak to budem akceptovať.
Jurinová, Erika, podpredsedníčka NR SR (2014-05-30):
Nech sa páči, pán poslanec Kuffa.
Šeliga, Juraj, podpredseda NR SR (2021-04-01):
Pán poslanec Potocký, nech sa páči.
Baláž, Vladimír, poslanec NR SR (2023-11-22):
Ďakujem veľmi pekne. Ja len v krátkosti k výboru, ktorý bude pred druhým čítaním. Po hlasovaní po obidvoch zákonoch, za 30 minút po hlasovaní bude výbor pre zdravotníctvo. Ďakujem veľmi pekne.
Pčolinský, Peter, podpredseda NR SR (2023-02-16):
S reakciou pán poslanec Vetrák.
Glváč, Martin, podpredseda NR SR (2019-03-28):
Pán poslanec Blanár.
M. Hort, podpredseda NR SR: (2008-05-14):
Otváram všeobecnú rozpravu. Konštatujem, že písomnú prihlášku do rozpravy som nedostal žiadnu. A tak sa pýtam, kto sa chce do rozpravy k tomuto návrhu ústavného zákona prihlásiť ústne. Nikto. Vyhlasujem všeobecnú rozpravu na skončenú. A prerušujem rokovanie o tomto bode programu a taktiež budeme hlasovať o ňom zajtra o 11.00 hodine. Teraz budeme pokračovať prvým čítaním o návrhu poslancov Národnej rady Slovenskej republiky Pavla Freša a Lucie Žitňanskej na vydanie zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov . Dostali ste ho ako tlač 621 a návrh na jeho pridelenie na prerokovanie výborom je v rozhodnutí č. 631. Dávam teraz slovo pani poslankyne Lucii Žitňanskej, aby ako navrhovateľka tento zákon uviedla. Nech sa páči.
M. Číž, podpredseda NR SR: (2006-09-05):
Ďalej dávam slovo spravodajcovi, ktorého určil navrhnutý gestorský výbor pre pôdohospodárstvo, životné prostredie a ochranu prírody, pánovi poslancovi Zsoltovi Simonovi.
Šeliga, Juraj, podpredseda NR SR (2020-11-04):
Prezentujme sa prosím, a hlasujme. (Hlasovanie.) Prítomných 108, za 24, proti 22, zdržalo sa 59, nehlasovali 3. Konštatujem, že ani tento bod sme neschválili. Nech sa páči, pán poslanec.
B. Bugár, podpredseda NR SR: (2006-02-02):
V rokovaní pokračujeme druhým čítaním o návrhu poslanca Národnej rady Slovenskej republiky Tomáša Galbavého na vydanie zákona, ktorým sa mení a dopĺňa zákon Národnej rady č. 212/1995 Z. z. o koncesionárskych poplatkoch (tlač 1384). Pán poslanec, nech sa páči, máte slovo. (Rokovanie o návrhu poslanca Národnej rady Slovenskej republiky Tomáša Galbavého na vydanie zákona, ktorým sa mení a dopĺňa zákon Národnej rady Slovenskej republiky č. 212/1995 Z. z. o koncesionárskych poplatkoch a o zmene zákona č. 468/1991 Zb. o prevádzkovaní rozhlasového a televízneho vysielania v znení neskorších predpisov , tlač 1384.)
Blanár, Juraj, podpredseda NR SR (2022-12-06):
Pán poslanec Pollák, môžete reagovať na faktickú poznámku.
M. Chovanec, poslanec: (2003-05-22):
Kde je tá kultúra rokovania? Ako je možné, že prerokúvame takto nepripravený zákon, v takejto podobe? Oceňujem, čo ste spravili, ale predsa by som privítal, keby sme dopredu mysleli a nezaťažovali poslanecký zbor takýmito nepripravenými, nedôslednými, zlými zákonmi, tobôž, keď ich má obhajovať minister sociálnych vecí. (Potlesk.)
Laššáková, Jana, podpredsedníčka NR SR (2013-06-04):
Nemáte tiež procedurálny návrhy, takže dobre. Pristúpime k hlasovaniu. Pán poslanec tlač 496 stiahol, takže hlasovať nebudeme, podobne je to aj tlač č. 497, takže budeme hlasovať v prvom čítaní o návrhu poslancov Ľudovíta Kaníka a Viliama Novotného na vydanie zákona, ktorým sa mení a dopĺňa zákon číslo... (Reakcie z pléna.) Aha, dobre, ospravedlňujem sa. Budeme hlasovať najprv o návrhu uznesenia, ktoré predniesol pán poslanec Fedor, v tom znení, ako ho predniesol, o nezákonnosti nakladania s finančnými prostriedkami. Budeme hlasovať o tom, aby sme tento návrh zaradili do programu prebiehajúcej schôdze. Prezentujeme sa a hlasujeme. (Hlasovanie.) (Prítomní: 130, za: 59, proti: 8, zdržalo sa: 63, nehlasovalo: 0.) Konštatujem, že návrh sme neschválili. To znamená, nezaradíme do prebiehajúcej schôdze rokovaní o tomto bode programu. A teraz budeme pokračovať hlasovaním v prvom čítaní o návrhu poslancov Ľudovíta Kaníka a Viliama Novotného na vydanie zákona, ktorým sa mení a dopĺňa zákon 235/1998 Z. z. o príspevku pri narodení dieťaťa, tlač 498. Poprosím spravodajcu Milana Halúza, aby uviedol hlasovanie. (Hlasovanie o návrhu poslancov Národnej rady Slovenskej republiky Ľudovíta Kaníka a Viliama Novotného na vydanie zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov, tlač 498.)
Kollár, Boris, predseda NR SR (2021-09-28):
Pán poslanec Kremský, nech sa páči, máte slovo.
Glváč, Martin, podpredseda NR SR (2019-10-24):
Nevyhral. Nech sa páči, pani poslankyňa Zemanová.
P. Hrušovský, podpredseda NR SR: (2002-06-26):
(Hlasovanie.) Prítomných je 102 poslancov, za 73, zdržalo sa 27, nehlasovali 2. Návrh sme schválili. Ďakujem, pán poslanec. Poprosím teraz pána predsedu výboru pre financie, rozpočet a menu pána poslanca Farkasa, aby uvádzal hlasovanie k prerokovanej správe o menovom vývoji v Slovenskej republike za rok 2001 , ktorý prerokúvame ako tlač 1532. Pán poslanec Farkas.
Glváč, Martin, podpredseda NR SR (2019-04-04):
Ďakujem. Otváram rozpravu o tomto bode programu. Hlási sa niekto do rozpravy? Nie je tomu tak. Končím možnosť prihlásiť sa. Vyhlasujem rozpravu za skončenú a prerušujem rokovanie o tomto bode programu. Budeme pokračovať druhým čítaním o návrhu na vyslovenie súhlasu Národnej rady Slovenskej republiky s Protokolom k Severoatlantickej zmluve o pristúpení Severomacedónskej republiky . Návrh vlády má parlamentnú tlač 1348 a spoločná správa výborov má tlač 1348a. Nech sa páči, pani ministerka, prosím, aby ste návrh vlády odôvodnili.
Grendel, Gábor, podpredseda NR SR (2020-09-29):
O slovo požiadal pán spravodajca, nech sa páči.
Jahnátek, Ľubomír, minister pôdohospodárstva a rozvoja vidieka SR (2015-02-12):
Slovenská záručná a rozvojová banka predpokladá pokračovať v tomto produkte. Už pri tom samom začiatku bolo skonštatované, že 20 mil. sa dáva zatiaľ ako prvý nástrel, lebo sme nevedeli odhadnúť, ako bude úspešný tento projekt. Čiže zatiaľ neuvažujeme o tom, že by bol daný nejaký strop na tento úverový produkt. Čiže priebežne všetky žiadosti budú vyhodnocované a tieto nákupy pôdy budú podporované. V súčasnosti, a to súvisí potom s vašou druhou otázkou, pripravujeme aj takú modifikáciu tohto produktu Moja pôda na produkt Moja pôda pre mladých poľnohospodárov. Čiže budeme modifikovať špeciálne podmienky spolu so Slovenskou záručnou a rozvojovou bankou, aby sa aj pre mladých poľnohospodárov, ktorí nevedia ručiť, tak ako to vedia existujúci poľnohospodári, našli nejakú cestu, aby si mladí poľnohospodári mohli kupovať do svojho vlastníctva takisto pôdu. Takže tento systém a podobný projekt, produkt bude pokračovať aj v ďalšom období. Ďakujem, skončil som.
Grendel, Gábor, podpredseda NR SR (2023-05-17):
Spravodajcom k tomuto bodu bude pán poslanec Milan Kuriak z navrhnutého gestorského výboru pre hospodárske záležitosti.